《皖口值区启图出宰当阳》
明代·邝露

微官君自去，楚水日遥遥。紫盖新花县，当阳旧阪桥。

荆吴中酒别，南北断蓬飘。郢曲高难和，非君莫见招。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。